ඉන් අනතුරුව විරෝධතාකරුවන් ප්‍රධාන අමාත්‍යවරයාගේ කාර්යාල ගොඩනැගිල්ලේ පිවිසුම් සහ පිටවීම් දොරටු අවහිර වන අයුරින් එය ඉදිරිපිට වාඩි වී විරෝධතාවය පළ කළා.පසුව නැවත වරක් විරෝධතාකරුවන් ප්‍රධාන අමාත්‍ය ගොඩනැගිල්ලට ඇතුළුවීමට උත්සාහ කළ අතර එහිදී විරෝධතාකරුවන්, කාර්යාලීය ආරක්ෂක නිලධාරීන් සහ එම අවස්ථාවට පැමිණි සහකාර පොලිස් අධිකාරී රොෂාන් ඩයස් අතර ඇතිවූයේ උණුසුම් තත්ත්වයක්.එම අවස්ථාවේදී ප්‍රධාන අමාත්‍යවරයා කාර්යාලය තුළ නොසිටි හෙයින් බස්නාහිර පළාත් ලේකම් ජයන්ති විජේතුංග සමඟ සාකච්ඡාවක් සඳහා විරෝධතාවයේ නිරත දස දෙනෙක් කාර්යාලය තුළට පිවිසීමට අවස්ථාව ලැබුණා.ඔවුන් කාර්යාලය තුළට ඇතුළු වී සුළු වේලාවකට පසුව බස්නාහිර පළාත් ප්‍රධාන අමාත්‍ය ඉසුර දේවප්‍රිය සිය කාර්යාලයට පැමිණියා.